Ίδρυση εργαστηρίου Πολεοδομικής Σύνθεσης στο Τμήμα Αρχιτεκτόνων Μηχανικών του Ε. Μ. Πολυτεχνείου. Ιδρύεται στο Τμήμα Αρχιτεκτόνων Μηχανικών του Εθνικού Μετσοβίου Πολυτεχνείου, εργαστήριο με τον τίτλο «Εργαστήριο Πολεοδομικής Σύνθεσης». Το εργαστήριο εντάσσεται στον Τομέα Πολεοδομίας - Χωροταξίας και εξυπηρετεί διδακτικές και ερευνητικές ανάγκες στα γνωστικά αντικείμενα που αφορούν τη μορφολογία της πόλης και της αισθητικής του αστικού χώρου, ειδικότερα δε: - τη σύλληψη της μορφής του αστικού χώρου. - την έκφρασή της μέσα από διάφορα συστήματα απεικόνισης (παραδοσιακά και σύγχρονα). - την εν συνεχεία αξιολόγηση της μορφής με διαδικασίες και τεχνικές οι οποίες ελέγχουν την αντιληπτική και αισθητική απόδοσή της, στους χρήστες της. Στον Υπουργό Εθνικής Παιδείας και Θρησκευμάτων αναθέτουμε τη δημοσίευση και εκτέλεση του παρόντος Διατάγματος.